La parola estanyo provién de lo latín STAGNUM, ye propia de l'aragonés oriental y centro oriental y presenta la variant estany en aragonés ribagorzano, por eixemplo en Benás. Tien cognatos en luengas galo-romances y italián: estany, estanh, étang, stagno, ecetra. En usos tradicionals y toponimicos de l'aragonés no se documenta l'uso d'"estanyo" con sentiu macrocheografico, pero en las traduccions heredianas si que s'ha puesto, probablement por influencia d'escribans y traductors avegaus con lo catalán, luenga a on estany puet designar extensions grans d'augua. Por eixemplo este uso lo trobamos en "La Flor de las Ystorias d'Orient", pero de seguro que ye pa dicir que las suyas caracteristicas naturals no son comparables con garra mar conoixida.